Kui tahad olla kindel, et Sinu saadetud tekstisõnum jõudis kohale saad kasutada tekstisõnumi teenuse lisavõimalust Tekstisõnumi raport. Tekstisõnumi raporti abil on Sul võimalik  kontrollida, kas saadetav tekstisõnum jõudis kohale, on sõnumikeskuses ootel või saatmine ebaõnnestus.    Soovitame kasutada Tekstisõnumi raportit siis, kui vastuvõtja mobiiltelefon on välja lülitatud või võrgu teeninduspiirkonnast väljas. Kui vastuvõtja saabub võrgu teeninduspiirkonda või lülitab telefoni sisse edastatakse talle tekstisõnum ja Sulle Tekstisõnumi raport tekstisõnumi kohalejõudmisest. Juhul, kui tekstisõnumit ei õnnestunud saata telefonis määratud aja jooksul (vastuvõtja ei lülitanud  mobiiltelefoni sisse või ei olnud võrgu teeninduspiirkonnas), saabub Sulle Tekstisõnumi raport tekstisõnumi saatmise ebaõnnestumisest.    Tekstisõnumi raport edastab sulle alati kuupäeva ja kellaaja millal Sinu saadetud tekstisõnum kohale jõudis.